Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava

Sp. zn. : VII/2 Gv 163/12/1000	Pezinok, 27.1.2014
EEČ : 2-1-43-2014

U Z N E S E N I E

Trestná vec:	obvinená XXXXX  
Prečin:	prečin poškodzovania finančných záujmov Európskych spoločenstiev podľa § 261 ods. 1, ods. 2 písm. a) Trestného zákona v jednočinnom súbehu s prečinom subvenčného podvodu podľa § 225 ods. 1 Trestného zákona

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Úradu špeciálnej prokuratúry Generálnej prokuratúry Slovenskej republiky zo dňa 21.11.2012, spisová značka VII/2 Gv 163/12/1000, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Úradu špeciálnej prokuratúry Generálnej prokuratúry Slovenskej republiky zo dňa 21.11.2012, spisová značka VII/2 Gv 163/12/1000, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátora Úradu špeciálnej prokuratúry Generálnej prokuratúry Slovenskej republiky z 21. 11. 2012, sp. zn. VII/2 Gv 163/12, bolo podľa § 216 ods. 1 Trestného poriadku podmienečne zastavené trestné stíhanie proti obvinenej XXXXX pre prečin poškodzovania finančných záujmov Európskych spoločenstiev podľa § 261 ods. 1, ods. 2 písm. a) Trestného zákona v jednočinnom súbehu s prečinom subvenčného podvodu podľa § 225 ods. 1 Trestného zákona a súčasne jej bola určená skúšobná doba v trvaní dvanásť mesiacov, ktorá začala plynúť právoplatnosťou tohto uznesenia, t. j. dňom 1. 12. 2012.

Po uplynutí skúšobnej doby boli zadovážené písomné podklady - správa o povesti obvinenej z miesta bydliska (Obce XXXXX), správa od Okresného úradu XXXXX o tom, či obvinená nebola v skúšobnej dobe postihnutá pre priestupok, správa od Okresného riaditeľstva PZ v XXXXX o tom, či sa proti obvinenej nevedie trestné stíhanie, výpis z Ústrednej evidencie priestupkov Ministerstva vnútra Slovenskej republiky a odpis registra trestov, z obsahu ktorých vyplýva, že obvinená XXXXX počas skúšobnej doby viedla riadny život.

Z týchto dôvodov bolo potrebné rozhodnúť tak, ako to vyplýva z výrokovej časti tohto uznesenia.

Právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e) Trestného poriadku (§ 217 ods. 4 Trestného poriadku).

Poučenie:
Proti   tomuto  uzneseniu   je   prípustná   sťažnosť,  ktorú   možno podať Úradu špeciálnej prokuratúry do troch dní od jeho doručenia. 
O sťažnosti  rozhodne špeciálny prokurátor. 
Sťažnosť má odkladný účinok.

JUDr. Maroš Žilinka, PhD.
prokurátor